	 


בבית משפט השלום 								ת.א. 21/
בבת ים

כתב תביעה

תאריך חתימת המסמך: 7.7.21


התובע:                 שאול יצחק, ת"ז 40019069
                               מרחוב אברבנאל 83, בני ברק
   
ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: frei.ariel@gmail.com 

      – נ ג ד –


הנתבעים:              1. אייגאו בלאי, ת"ז 327454229
	מרחוב צפת 67, פתח תקוה

			2. הראל חברה לביטוח בע"מ
			מרחוב אבא הלל 3, רמת גן
			טל': 03-7547709;פקס: 03-7348177
			דוא"ל: TVIOT.HOVA@harel-ins.co.il

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	710 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגישו כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 








חלק 2: 

(1) בעלי הדין : 

1. הנתבע 1 היה בכל הזמנים הרלוונטיים לתביעה זו הנוהג ו/או המשתמש ברכב מסוג אוטובוס הנושא מ״ר 92-117-01 (להלן:״הרכב״).

2. הנתבעת 2 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

3. התובע, יליד 6.7.1980, היה בכל הזמנים הרלבנטיים לתביעה זו נוסע ברכב.

רצ"ב אישור משטרה, מסומן ״כנספח 1״.

(2) פירוט הסעד המבוקש באופן תמציתי: 

4. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת  ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

5. התובע מורה ומחנך, עבודה הכרוכה מעצם טיבה וטבעה בעמידה, אחריות רבה וריכוז, מתקשה מחמת מגבלותיו הנובעות מהתאונה בביצוע עבודתו, נאלץ לצמצם את היקפה, נזקק להפוגות ממושכת במהלכה ונגרמו לו הפסדי השתכרות.

6. התובע מוגבל מאז התאונה בביצוע פעולות יומיומיות שונות ובניהול משק ביתו, נזקק לעזרת הזולת וימשיך להיזקק לה גם בעתיד. 

7. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

8. בתאריך 13.3.18, בחזרתו מהעבודה עלה התובע לאוטובוס ולפני שהספיק לעבור את עמדת הנהג ולהתקדם בלם הנתבע 1 את הרכב והתובע הוטח על השמשה הקדמית אשר נופצה מחמת הפגיעה של ראש התובע. (להלן: "התאונה").

רצ"ב תמונות השמשה והתובע לאחר הפגיעה, מסומנות "כנספח 2".

9. צוות מד"א אשר הגיע למקום התאונה מצא את התובע כשהוא ישוב באוטובוס ומדמם מאפו עם חבלות בפנים, בראש, בצוואר, בגב וביד ימין. והוא פונה לבית החולים שיבא, בתל השומר.

10. התובע אושפז בבית החולים שם בוצעו לו מספר בדיקות הדמיה אשר הדגימו הנמכה קדמית קלה של גוף חוליה 1D בלט דיסק אחורי בגובה 5C-4C עם לחץ קל על השק הדורלי ובלט דיסק אחורי קל משיק לשק בגבוה 6C-5C כן הודגם נוזל באגן. לאחר ביצוע בדיקות שוחרר התובע לביתו בהמלצה למנוחה, נטילת משככי כאבים והמשך מעקב רפואי.

11. נוכח החמרה בכאבים פנה התובע לבית החולים בילינסון, בפתח תקוה, ולאחר ביצוע מספר בדיקות שוחרר לביתו בהמלצה להמשך מעקב בקהילה, המלצה לביצוע טיפולי פיזיותרפיה ומנוחה.

12. התובע אשר המשיך לסבול מכאבי ראש וסחרחורות, קשיי נשימה, כאבים והגבלה בתנועות הצוואר, כתף ימין והגב, טופל במסגרת קופת החולים, הופנה לביצוע טיפולי פיזיותרפיה ולביצוע המשך בירור וביצוע בדיקות הדמיה.

13. בדיקת אולטראסאונד שבוצעה לתובע וכוונה לכתפיים הדגימה חוסר אחידות בגיד הסופרה ספיטנוס מימין עם נוזל במעטפת הגיד. בדיקת שמיעה שביצע הדגימה טנטון וירידה גבולית בשמיעה באוזן ימין.

רצ"ב תעודות רפואיות, מסומנות "כנספח 3"

14. התובע הגיש תביעה לדמי פגיעה למוסד לביטוח לאומי אשר הכיר בתאונה כתאונת עבודה בפגימות הבאות: חבלת פנים, ראש, צוואר, כתף ימין, גב ובטן.

15. התובע עמד בפני ועדה רפואית לקביעת נכותו וועדה רפואית לעררים קבעה את נכותו כדלקמן:

נכות זמנית בשיעור 15% מיום 8.4.18 ועד ליום 31.7.18.
נכות צמיתה בשיעור 9.75% החל מיום 1.8.18 
זאת בגין הגבלה קלה בתנועות עמוד השדרה הצווארי ובגין צלקות מכאיבות ומכערות (בפניו-הח"מ).

רצ"ב אישור ההכרה, פרוטוקול והחלטת הועדה הרפואית, מסומנים "כנספח 4".

16. מאז התאונה סובל התובע מכאבי ראש וסחרחורות, מירידה בשמיעה, מכאבים והגבלה בתנועות הצוואר, מצלקת מכערת ורגישה למגע המעטרת את פניו, מקושי בעמידה וישיבה ממושכות, מקשיי ריכוז, מקושי בכיפוף, והטיפולים בו צפויים להימשך גם בעתיד. 

17. מחמת התאונה ותוצאותיה נאלץ התובע לצמצם את היקף עבודתו, נבצר ממנו ליתן שיעורים פרטיים וליטול חלק בפעילויות נוספות, הוא מתקשה בביצוע עבודתו, נזקק להפוגות ממושכות במהלך עבודתו ונגרמו לו הפסדי שכר.

18. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

19. מחמת התאונה ותוצאותיה, נזקק התובע להוצאות בגין נסיעות מיוחדות ומוניות ויזקק להוצאות אלה גם בעתיד.
         
(4) פירוט העובדות המקנות סמכות לבית המשפט 

20. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

חלק 3 
21. להלן פירוט נזקי התובע:
1. נזק מיוחד:  
(1)  הפסדי השתכרות בעבר –			                    260,000 ₪ 
(2)  עזרת הזולת בעבר –	           				              30,000 ₪  
(3)  הוצאות רפואיות ונסיעות לטיפולים בעבר –	          10,000 ₪ 
(4)  הסעות מיוחדות ושימוש מוגבר במוניות בעבר -            15,000 ₪


2. נזק כללי:

כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:

1. הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.

1.  עזרת הזולת בעתיד.
1.  הוצאות רפואיות ופארה רפואיות ונסיעות לטיפולים בעתיד. 	

1.  הוצאות ניידות מוגברות בעתיד. 

1.  פיצוי בגין נזקיו הלא ממוניים של התובע. 

22. הנתבע 1 חייב לפצות את התובע בהיותו הנוהג ו/או המשתמש ברכב במועד התאונה.

23. הנתבעת 2 חייבת לפצות את התובע בהיותה מבטחת השימוש ברכב במועד התאונה.

24. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

25. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת 2.


אשר על כן, מתבקש כב' ביהמ"ש להזמין את הנתבעים לדין ולחייבם לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	


                                                                                        _________________
						               אריאל פרייברג, עו"ד
								          ב"כ התובע     


